stanford-oval/wikipedia huggingface dataset:
בית הכנסת בית ניסים (איסטנבול)
הערות שוליים

1 2  "Chief Rabbinate of Turkey (Türkiye Hahambaşılığı)". אורכב מ-המקור ב-29 במרץ 2010. נבדק ב-30 במרץ 2008. {{cite web}}:  (עזרה)
↑    יאיאר קראוס, ‏הנשיא בבית הכנסת באיסטנבול, בעיתון מקור ראשון, 10 במרץ 2022
↑  musevicemaati.com Turkish Jews Today "Turkish Jews Today: The present size of Jewish Community is estimated at around 26.000." (טורקית, אנגלית)
1 2  Bet Nissim Synagogue, ‏2019-02-12 (באנגלית)
בולוניה (נפה)

נפת בולוניה (באיטלקית: Provincia di Bologna) היא נפה במחוז אמיליה-רומאניה שבאיטליה. היא משתרעת על שטח של 3,702 קמ"ר, ובשנת 2015 התגוררו בה 1,004,323 נפש. בירתה של הנפה בעיר בולוניה.
הנפה גובלת בנפת פרארה במחוז אמיליה-רומאניה בצפון, בנפת רוונה במחוז אמיליה-רומאניה במזרח, בפירנצה ובפראטו ובפיסטויה במחוז טוסקנה בדרום, בנפת מודנה במחוז אמיליה-רומאניה במערב.
בית הכנסת בכוכב הירדן

| --- | --- |

אבן מבית הכנסת בבנייה משנית בקירות המבצר
 היסטוריה
 תקופות:  התקופה החשמונאית התקופה הרומית  
 אתר ארכאולוגי
 ארכאולוגים:  מאיר בן דב
 מצב:  חורבה
 גישה לציבור:  כן
 מיקום
 מיקום:  רמת יששכר
בית הכנסת בכוכב הירדן הוא בית כנסת המתוארך למאה השלישית או הרביעית לספירה שנמצא ביישוב היהודי כוכב ששרידיו ממוקמים כק"מ מטר דרום מזרחית למבצר כוכב הירדן.
מיקום בית הכנסת

גילוי מספר רב כל כך של אבנים בשימוש משני הובילו את הארכאולוגים לבצע סריקות באזור המבצר. למרגלות המבצר, במרחק של כ־700 מטר לכיוון דרום מזרח, נתגלו שרידי יישוב ובו חלקה מאורכת, המתאימה לבניית בית כנסת. במקום עדיין נראו שרידי בסיסי עמודי בזלת. היישוב נמצא ליד מעין עין הידיד, על שמו של "הידיד" אורד צ'ארלס וינגייט.
ממצאים ארכאולוגיים

הממצאים הראשונים שהעידו על קיומו של בית כנסת עתיק באזור המבצר של כוכב הירדן נתגלו  באבני המבצר עצמו. כשהתחילו החפירות הארכאולוגיות במבצר בשנת 1966 נתגלו בקירות המבצר אבני בזלת בשימוש משני, עליהם גילופים המאפיינים אבנים מעוטרות של בתי כנסת קדומים ברמת הגולן. הגילופים כללו מוטיבים של גפנים, מיאנדרים כפולים העוטפים דוגמאות של בעלי חיים וצמחים. החותם הסופי היה מציאת שברי משקוף בזלת עליו חרוטה מנורה שבעת קנים, ארון קודש, מחתה וטבולה אנסטה. בשלב מאוחר יותר נתגלה חלק נוסף של המשקוף עליו כתובת בארמית.
במשקוף השלם נראו מנורת שבעת קנים, כשמכל צד של המנורה יש ארון קודש ולאחריו טבולה אנסטה כשבימנית מבניהן הייתה כתובת:
דשרן הדה
סכופתה מן
דרחמנה ומן עמלי
אמן אמן סלה
תרגום: שנתנו [קבעו] את המשקוף הזה משל הרחמן ומעמלם אמן אמן סלה.
במיקום עצמו של היישוב נתגלתה טרסה מאורכת ומישורית שבה שרידי בסיסי עמודים וחוליות עשויות אבן בזלת. מסביב נמצאו אבני בנייה רבות, ככל הנראה של שאר מבני היישוב. החרסים שנתגלו על פני השטח תוארכו לתקופה הרומית והביזנטית.
שם היישוב

השם הערבי של כוכב הירדן הוא כאוכב אל האווא. כאוכב - כלומר כוכב, המילה הערבית משמרת את השם העברי שניתן למקום. השם כוכב או כוכבא ניתן למקומות גבוהים בתקופת המשנה והתלמוד, דבר שתואם את אזכור שמות היישובים ברמת יששכר.
הערות שוליים

1 2 3 4 5  מאיר בן דב, בית הכנסת בכוכב הירדן וזיהויה של גרופינה, קדמוניות 2, 1973, עמ' 60-62
1 2 3 4  מאיר בן דב, החפירות במבצר הצלבני בכוכב הירדן, קדמוניות 1, 1969, עמ' 22-27
בויגה

| בויגה |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: זעמניים
סוג:: בויגה
שם מדעי
 Boiga ‏פיטזינגר, 1826

Boiga jaspidea על ענף
Boiga multomaculata
בויגה (שם מדעי: Boiga) הוא סוג של נחש תת-ארסי ממשפחת הזעמניים. נחשים אלה חיים באזורים הטרופיים של הודו, דרום-מזרח אסיה ואוסטרליה אך הופצו בידי האדם לעוד כמה אזורים בהם הם מינים פולשים הרסניים. כך למשל המין בויגה עצים חום (Boiga irregularis) הוא מין פולש בגואם ופוגע בחיות הטבעיות.
אורכם של נחשי הבויגה יכול להגיע ל-2.5 מטרים, והם בעלי גוף מוצק מוקף רצועות. צבע גופם של חלק מהמינים הוא צהוב-שחור ושל חלקם הוא צבעי הסוואה. העיניים גדולות ומזכירות את נחשי העין חתול אך הם אינם קרובים במיוחד.
הם מטפסים מומחים החיים ביערות, יערות פתוחים, ביצות מנגרובים ושיחיות וגם במים מתוקים. הם ניזונים מעופות, זוחלים, דו-חיים וכמה יונקים קטנים.
מינים

Boiga andamanensis
Boiga angulata
Boiga barnesii
Boiga beddomei
Boiga bengkuluensis
Boiga blandingii
Boiga bourreti
Boiga ceylonensis
Boiga cyanea
Boiga cynodon
בויגה המנגרובים (Boiga dendrophila)
Boiga dightoni
Boiga drapiezii
Boiga forsteni
Boiga gokool
Boiga guangxiensis
בויגה עצים חום (Boiga irregularis)
Boiga jaspidea
Boiga kraepelini
Boiga multifasciata
Boiga multomaculata
Boiga nigriceps
Boiga nuchalis
Boiga ochracea
Boiga philippina
Boiga pulverulenta
Boiga quincunciata
Boiga saengsomi
Boiga schultzei
Boiga siamensis
Boiga tanahjampeana
Boiga trigonata
Boiga wallachi
בית הקברות מאונט פלזנט

| --- | --- |

 פרטי בית הקברות
 רשות מנהלת:  Mount Pleasant Group
 תאריך הקמה:  4 בנובמבר 1876 
 שטח:  200 אקר
 מספר קבורים:  168,000
 אתר רשמי
 מיקום:  375 Mount Pleasant Road 
 קואורדינטות:  43°41′45″N 79°23′05″W﻿ / ﻿43.6958°N 79.3847°W﻿ / 43.6958; -79.3847
  (למפת טורונטו מוגדלת) בית הקברות(למפת טורונטו רגילה) בית הקברות
 
מדריך בנושא בית הקברות מאונט פלזנט
בית הקברות מאונט פלזנט (אנגלית: Mount Pleasant Cemetery) הוא בית קברות הממוקם בעיר טורונטו שבאונטריו, קנדה.
היסטוריה

בתחילת העשור הראשון של המאה ה-19, בתי הקברות המורשים היחידים בעיר היו כאלה שהשתייכו לכנסייה האנגליקנית או לכנסייה הרומית הקתולית. עבור תושבים מנוחים שלא השתייכו לאף אחת מהכנסיות הללו, היו צריכים למצוא הסדרי קבורה מחוץ לעיר.
ב-1873 הוצע הרעיון להקים בעיר בית קברות לשימוש כלל התושבים. ב-4 בנובמבר 1876 הוקם בית הקברות מאונט פלזנט בפרוורי העיר על שטח של כ-0.8 קמ"ר, במטרה לשמש את כלל התושבים בעיר. בבית העלמין היה מסלול של יותר מ-19 ק"מ לנסיעת מרכבות, שהיה מצוי בסביבת גבעות ואגמים בהם ברווזים וברבורים.
עקב הגידול באוכלוסייה והתפשטות העיר, מצוי כיום בית הקברות במרכז העיר. יש בו שבילי הליכה רבים, מזרקות, פסלים, גנים בוטניים ועצים. הוא משמש כמקום הקבורה של מעל מ-168,000 איש, בהם זוכי פרס נובל לפיזיולוגיה ולרפואה פרדריק בנטינג וצ'ארלס בסט, הפסנתרן גלן גולד, ראש ממשלת קנדה ויליאם ליון מקנזי קינג, חמישה מראשי ממשלת אונטריו, חמישה מראשי העיר טורונטו ואחרים.
בורסת סנקט פטרבורג (1703—1930)

| --- | --- |

 סימול:  SPb
 תאריך ייסוד:  1703
 עיר:  סנקט פטרבורג
 מדינה:  רוסיה
 מטבע:  רובל רוסי
 
חזית בניין הבורסה
בניין הבורסה, בשנים 1820–1828
בניין הבורסה, 1906
בורסת סנקט פטרבורג (ברוסית: Санкт-Петербургская биржа; בשנים 1914–1924 - בורסת פטרוגרד, בשנים 1924–1930 הבורסה הלנינגרדית) היא הבורסה הוותיקה והגדולה ביותר באימפריה הרוסית, שהייתה ממוקמת בסנקט פטרבורג.
היסטוריה

כבר בתקופת וליקי נובגורוד נערכו אסיפות סוחרים ברוסיה, שהיו בחלקן בעלות אופי של בורסה. לאחר תבוסת הרפובליקה של נובגורוד על ידי איוון האיום, תחת הצארים החדשים - הרומנובים - במאה ה-17, כבר נערכו פגישות כאלה במוסקבה, ניז'ני נובגורוד וערים אחרות. סחר הוגן היה נרחב, אך לא במאות ה-17 ולא במאות ה-18 הוא התפתח לבורסה, אך עדיין אלה לא היו בורסות של ממש.
הבורסה הראשונה ברוסיה לא הוקמה כחלק מיוזמה מקומית של סוחרים, אלא בהוראת פיוטר הראשון בשנת 1703 בפטרבורג. תפקיד מכריע שיחק בכך ביקורו בבורסת המסחר באמסטרדם. בשנת 1705 נבנה בניין מיוחד והוצבו בו שעונים לציון זמני עריכת אספות הבורסה והחל מאותה עת הוקמו בורסות גם בערים אחרות ברחבי רוסיה הצארית.
הבורסה לא הייתה מוסד פיננסי מוצלח במיוחד עד לארגונה מחדש על ידי שר האוצר, הרוזן יגור קנקרין, בתקופת ניקולאי הראשון. בתקופתו הוקמה מועצת הבורסה ונתקבל כתב זכויות. הכנסת הון פרטי למסחר הבורסה האיצה את תהליך הפיתוח והיכולת בפעילות הבורסה ובמשך שנים רבות הייתה לבורסת היחידה ברוסיה, החל מתחילת המאה ה-18.
בהשראתה הוקמו בורסות בערים אחרות: כך, בשנת 1796 נפתחה בורסה בעיר אודסה שהוקמה ביוזמתם של הדוכס רישלייה ושל דה ריבאס, שברח לרוסיה מהמהפכה הצרפתית. בשנת 1816 הוקמה בורסה נוספת, בעיר ורשה, כאשר הבורסה במוסקבה נפתחה רק כעבור 21 שנים, בשנת 1837.
במהלך המאה ה-19 נתפתח מאוד המסחר בבורסה ואומנם החלו כבר לפעול למעלה ממאה בורסות שונות בשטחי האימפריה הרוסית, הבורסה בסנקט פטרבורג שמרה על מעמדה כבורסת המסחר המובילה ביותר, שבה נסחרו מניות הבנקים המסחריים הגדולים ביותר ברוסיה וחברות התעשייה. אף על פי שבסך הכל תפקדו יותר ממאה בורסות, המשיכה בורסת סנקט פטרבורג לתפוס עמדה מובילה.
ברם, לאחר מהפכת אוקטובר בשנת 1917 כל הבורסות ברוסיה נסגרו וחודשו לזמן קצר בלבד בשנים 1921–1929 במסגרת המדיניות הכלכלית החדשה של לנין, לפני שהן נסגרו סופית בשנת 1929.
לאחר התפרקות ברית המועצות

בסוף שנות השמונים ותחילת שנות התשעים, כתוצאה מליברליזציה כלכלית, החלו להופיע שוב הבורסות. בינואר 1991, על פי החלטת נשיאות מועצת נבחרי העם של לנינגרד מיום 24 באוגוסט 1990, הוקמה בורסת הסחורות של סנקט פטרבורג. ב־21 במאי 1992 הוקמה הבורסה למטבעות חוץ על ידי הוועדה ליחסי חוץ כלכליים של משרד ראש עיריית סנקט פטרבורג.
באפריל 1997, בהתאם לדרישות החוק הפדרלי "אודות שוק ניירות הערך", נוצרה קרן הבורסה של סנקט פטרבורג המודרנית כשותפות ללא מטרות רווח. בשנת 2009, שמה שונה ל"בורסת סנקט פטרבורג" ב-7 במאי 2008 הוקמה הבורסה לסחורות בינלאומיות של סנקט פטרבורג.
ראו גם

בורסת סנקט פטרבורג (1991)
בורסת סנקט פטרבורג (1997)
בורסת מוסקבה
לקריאה נוספת

Тимофеев А.Г. История Санкт-Петербургской биржи. История биржевого законодательства, устройства и деятельности Санкт-Петербургской биржи. — СПб., 1903. — 348 с.
מטבע זיכרון של בנק רוסיה
בניין הבורסה, המשמש כיום בתור המוזיאון המרכזי של הצי הרוסי.
בן לם (שחקן)

| --- | --- |

 לידה:  24 בינואר 1989 (בן 35) אקסטר, הממלכה המאוחדת 
 מדינה:  הממלכה המאוחדת 
 תקופת הפעילות:  מ-2011 
 פרופיל ב-IMDb
 
בן לם (באנגלית: Ben Lamb; נולד ב-24 בינואר 1989) הוא שחקן תיאטרון, קולנוע וטלוויזיה אנגלי, שנודע בעיקר בזכות גילום דמותו של אנתוני ריברס בסדרת הטלוויזיה "מלכה לבנה", אוון מקרה בסרט הקולנוע "האשליה 2", והמלך ריצ'רד בסדרת סרטי "נסיך חג המולד".
חינוך

לם נולד באקסטר, דבון. הוא התחנך בבית הספר "דרגון", אוקספורד, ובאיטון קולג'.
קריירה

לם החל את הקריירה המקצועית שלו באופרה לפני שהצטרף לתיאטרון הנוער הלאומי והופיע במחזה "20 סיגריות".
בשנת 2012 הופיע לם בתפקיד "פרסי ביש שלי" בהצגה "מרי שלי" על פי מחזה של הלן אדמונדסון. בשנת 2013 הוא הופיע בתפקיד ג'ון וילובי בעיבודו של אדמונדסון להצגה תבונה ורגישות על פי ספרה של ג'יין אוסטין ברדיו BBC 4.
בשנת 2013 הוא כיכב בתפקיד "אנתוני" בסדרת הדרמה "מלכה לבנה" וב-2014 בתפקיד אדוארד בסרט הקולנוע "מפוצלים".
לצד הקריירה הקולנועית שלו, הוא הופיע בתיאטרון. הוא שיחק את לורנצו בהצגה "הסוחר מוונציה", לצד ג'ונתן פרייס, וב"מקבת'".
בשנת 2017, הוא לוהק בתפקיד הראשי לסרט בהפקת נטפליקס, "נסיך חג המולד". לם חזר על תפקידו כנסיך ריצ'רד בסרטי ההמשך, "נסיך חג המולד: החתונה המלכותית" ו-"נסיך חג המולד: התינוק המלכותי".
פילמוגרפיה > קולנוע

| שנה | כותרת | תפקיד | הערות |
| --- | --- | --- | --- |
| 2011 | איל מאסטרו | קלרינטיסט | קצר |
| 2014 | מפוצלים | אדוארד |  |
| 2016 | Blood Orange | לוקאס |  |
| 2016 | האשליה 2 | אוון קייס |  |
| 2017 | נסיך חג המולד | הנסיך ריצ'רד |  |
| 2018 | נסיך חג המולד: החתונה המלכותית | המלך ריצ'רד |  |
| 2019 | נסיך חג המולד: התינוק המלכותי | המלך ריצ'רד |  |
| 2019 | The Warrior Queen of Jhansi | מייג'ור רוברט אליס |  |
| 2020 | נסיכה בהחלפה: חילוף חוזר | המלך ריצ'רד | קמע |
| 2021 | End of Term | סקוט |  |
| 2022 | The Ledge | ג'ושוע |  |
פילמוגרפיה > טלוויזיה

| שנה | כותרת | תפקיד | הערות |
| --- | --- | --- | --- |
| 2012 | הגלימה | מועמד | פרק: "2.4" |
| 2013 | מלכה לבנה | אנתוני וודוויל, ארל ריברס השני | מיני סדרת טלוויזיה |
| 2014 | If I Don't Come Home: Letters from D-Day | אלסטייר באנרמן | סרט טלוויזיה |
| 2016 | The Increasingly Poor Decisions of Todd Margaret | טים דמפסי | פרק: "טוד מרגרט חלק 2" |
| 2016 | רציחות במידסומר | איידן מק'ורדל | פרק: "שוברים את השרשרת" |
| 2017 | ויקטוריה | קפטן פורבס | פרק: "נחמה ושמחה" |
| 2018 | אבירי הלילה | האח דומיניק | 3 פרקים |
| 2018 | רצח אופי | ג'ק אסטור | פרק: "טירה בשמיים" |
| 2019 | Endeavour | רופרט קרסוול | פרק: "קונפקציה" |
הערות שוליים

↑  Now You See Me 2 (2016), נבדק ב-20 באפריל 2018 {{citation}}:  (עזרה)
↑  "Been Wondering Where You've Seen The Prince From "A Christmas Prince" Before?". נבדק ב-20 באפריל 2018. {{cite news}}:  (עזרה)
↑  Claydon, Sam. "Eminent Dragons". dragonschool.org. אורכב מ-המקור ב-11 בינואר 2018. נבדק ב-20 באפריל 2018. {{cite web}}:  (עזרה)
↑  "Meaty part is a true classic". The Oxford Times. אורכב מ-המקור ב-20 באפריל 2018. נבדק ב-20 באפריל 2018. {{cite web}}:  (עזרה)
↑  "An Interview with 'The White Queen' & 'Divergent' star Ben Lamb". So Fetch Daily. 4 בספטמבר 2013. אורכב מ-המקור ב-2019-04-17. נבדק ב-20 באפריל 2018. {{cite news}}:  (עזרה)
1 2  "RADA: The Royal Academy of Dramatic Art – Student". rada.ac.uk. נבדק ב-20 באפריל 2018. {{cite web}}:  (עזרה)
↑  https://www.telegraph.co.uk/culture/theatre/theatre-reviews/9334639/Mary-Shelley-Tricycle-Theatre-review.html
↑  https://www.bbc.co.uk/programmes/b037s8mp
↑  "Ben Lamb Meets The 'White Queen' As This Week's Hump Day Hottie". MTV News. נבדק ב-20 באפריל 2018. {{cite news}}:  (עזרה)
↑  "DIVERGENT Deleted Scene Reveals Edward's Eye Stabbing". Collider. 30 ביולי 2014. נבדק ב-20 באפריל 2018. {{cite news}}:  (עזרה)
↑  "Merchant of Venice, Globe Theatre, review: Jonathan Pryce's". The Independent. 1 במאי 2015. נבדק ב-20 באפריל 2018. {{cite news}}:  (עזרה)
↑  "11 Questions with the cast of Macbeth – Ben Lamb". 3 בדצמבר 2015. אורכב מ-המקור ב-20 באפריל 2018. נבדק ב-20 באפריל 2018. {{cite news}}:  (עזרה)
↑  Yahr, Emily (13 בדצמבר 2017). "What to know about 'A Christmas Prince,' the Netflix movie that sparked a controversy". The Washington Post. ISSN 0190-8286. נבדק ב-20 באפריל 2018. {{cite news}}:  (עזרה)
↑  "Rupert Everett, Derek Jacobi join 'Swords And Sceptres'". Screen. נבדק ב-20 באפריל 2018. {{cite news}}:  (עזרה)
↑  "A Christmas Prince: The Royal Baby Coming this Holiday Season". Twitter. 11 במאי 2019. נבדק ב-10 באוקטובר 2019. {{cite news}}:  (עזרה)
| --- | --- |
בקרת זהויות :  LCCN: no2014036139  VIAF: 307466618   WorldCat (עם VIAF): 307466618
בויגה עצים חום

| בויגה עצים חום |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: זעמניים
סוג:: בויגה
מין:: בויגה עצים חום
שם מדעי
 Boiga irregularis ‏מרם, 1802
תחום תפוצה


בויגה עצים חום (שם מדעי: Boiga irregularis) הוא מין נחש תת-ארסי מסוג בויגה שבמשפחת הזעמניים. הנחש מצוי בטבע באינדונזיה וקצה מלזיה, גינאה החדשה וצפון אוסטרליה אך הובא על ידי האדם לאי גואם שם הוא מין פולש בעל השלכות אקולוגיות הרסניות ביותר.
מאפיינים

אורכו של הבויגה נע בין 1.5–2 מטר ויכול אף להגיע לשלושה מטר. הנחש בעל עיניים גדולות וצבעו חום-זהוב. הוא מצוי במשך רוב זמנו בין ענפי העצים ונתלה מהם במשך היום מלופף.
הוא בעל שיני ארס קטנות היכולות לקטול את טרפו כל עוד הנחש פוער מספיק קדימה את הלסת. לאדם הארס אינו קטלני אך הנחש עשוי להיות אגרסיבי בתגובה לאיום.
הוא פעיל במשך הלילה וניזון מטרף קטן של זוחלים אחרים, עופות, עטלפים, מכרסמים. הארס הורג את הטרף במהירות והנחש בולע אותו שלם.
הנחש הופץ לאי גואם שמצפון לאינדונזיה, במערב האוקיינוס השקט, ככל הנראה כ"נוסע סמוי" על ספינות. לנחש לא היו טורפים טבעיים כך שהוא היה יכול להתרבות ולהתבסס באי. הנחש הרג את אוכלוסיית העופות הטבעיים באי. הנחש הצליח להגיע גם לאיים וייק, טיניאן, אוקינאווה שביפן, דייגו גרסיה, הוואי ואפילו לטקסס שבארצות הברית. ייתכן שהוא נראה גם באי סאיפאן.
הנחש גרם לפגיעה קשה בעופות המקומיים כולל ביונת פרי מריאנית (Ptilinopus roseicapilla), חטפית גואם (Myiagra freycineti) שנכחדה, זנבן רופוס (Rhipidura rufifrons) ומיזומליה מיקרונזית (Myzomela rubratra) וכן בכמה מעטלפי הפרי של האי.
הערות שוליים

↑  בויגה עצים חום באתר הרשימה האדומה של IUCN
| --- | --- |
בקרת זהויות :  NLI: 987007541969705171  GND: 4611081-1  LCCN: sh93007307
אריה רוזנפלד

הרב אריה לייב רוזנפלד (נולד בי' בטבת ה'תש"י, 30 בדצמבר 1949) הוא האדמו"ר מפינסק-קרלין.
ביוגרפיה

נולד בירושלים לרבי אהרן רוזנפלד, מחשובי חסידי קרלין ולימים האדמו"ר מפינסק קרלין, וליוכבד. התייתם מאמו בגיל צעיר ועבר להתגורר באנטוורפן יחד עם משפחתו, שם למד בתלמוד תורה של חסידות בעלזא. בבחרותו למד בישיבת שם עולם של חסידות אמשינוב, שם למד גם אצל הרב שמואל אוירבך. היה חסיד של רבי משה מרדכי בידרמן מלעלוב, ששימש גם כאדמו"ר לחלק מחסידי קרלין.
לאחר פטירת רבי משה מרדכי מלעלוב נבחר אביו לכהן כאדמו"רות על ידי חלק מהחסידים, פלג שכונה "חסידות פינסק קרלין".
לאחר פטירת אביו בכ"ח בניסן ה'תשס"א מונה לאדמו"ר. הוא מנהיג את מרכז החסידות בירושלים כאשר מלבד מרכז החסידות בירושלים קיימות קהילות גם בבני ברק, ביתר עילית, בית שמש ומודיעין עילית (אחוזת ברכפלד). ישיבה קטנה "דרכי משה" בביתר עילית, וישיבה גדולה בבני ברק (נפתחה בשנת תשפ"ג). על קהילתו נמנים כ-700 משפחות.
משפחתו

בנו הרב ברוך, רב הקהילה במודיעין עילית, חתן הרב יהודה יחיאל שיינפלד האדמו"ר מטולטשווא
חתנו הרב ראובן קלפהולץ, ראש הישיבה קטנה של החסידות
חתנו הרב יחזקאל שרגא רוזנבוים, מכהן כאדמו"ר מקרעטשניף טערבישאן בבית שמש
חתנו משה טייטלבוים, בן הרב יוסף דוד טייטלבוים, האדמו"ר מסאסוב.
חתנו איתמר רוזנבוים, בן הרב יהודה רוזנבוים, האדמו"ר מלינסק.
הערות שוליים

↑  שלמה ניימאן, אשרי ילדותינו: די קינדער יארן פון אונזערע רבי'ס, קינדער שריפט 235, סוכות תשפ"ד, עמ' 64 (ביידיש)
↑  האד' מפינסק קארלין וועט פראווען שבת אין נייע ישיבה גדולה אין שטאט בני ברק, באתר בחצרות הקודש, י"ד אלול תשפ"ג. (ביידיש)
↑  Marcin Wodziński,‏ Historical Atlas of Hasidism, הוצאת אוניברסיטת פרינסטון, 2018. עמ' 204.
| --- | --- |
בקרת זהויות :  NLI: 987007312795905171  ISNI: 0000 0000 6825 442X  LCCN: no2015053976  VIAF: 97275435   WorldCat (עם VIAF): 97275435 
ערך זה הוא קצרמרבנושא רבנים. אתם מוזמנים לתרום לוויקיפדיה ו.
בל תשקצו

תחרות אכילת פאי בארצות הברית. אכילה גסה היא עבירה על איסור בל תשקצו.
ביהדות, בל תשקצו הוא איסור הלכתי לעשות מעשים דוחים המעוררים גועל.
מקור האיסור

בספר ויקרא מופיע הפסוק: ”אַל תְּשַׁקְּצוּ אֶת נַפְשֹׁתֵיכֶם בְּכָל הַשֶּׁרֶץ הַשֹּׁרֵץ וְלֹא תִטַּמְּאוּ בָּהֶם וְנִטְמֵתֶם בָּם.” (ספר ויקרא, פרק י"א, מ"ג). הפסוק עוסק באופן ישיר באיסור אכילת שרצים, ומהמילים "אל תשקצו את נפשותיכם" נלמד עיקרון רחב יותר: איסור על מעשים נתעבים ומעוררים סלידה. וכך מופיע בתלמוד:
תניא:אָמַר רַב אַחַאי: הַמְשַׁהֶה אֶת נְקָבָיו עוֹבֵר מִשּׁוּם ״לֹא תְשַׁקְּצוּ״. אָמַר רַב בִּיבִי בַּר אַבָּיֵי: הַאי מַאן דְּשָׁתֵי בְּקַרְנָא דְּאוּמָּנָא [=מי ששותה (מים) מהקרן של האומן (=קרן להקזת דם)] קָא עָבַר מִשּׁוּם ״לֹא תְשַׁקְּצוּ״.
דוגמאות לאיסורים

בתלמוד הובאו מספר דוגמאות למעשים האסורים משום 'בל תשקצו' הם:
אכילת חרק כשר בעודו בחיים,
'המשהה נקביו' - התאפקות מרובה מעשיית צרכים,
שימוש בכלי שנועד להקזת דם לשם שתיית מים.
בראשונים יש דוגמאות נוספות לאיסור מדין זה:
אכילת מאכלים שהתערבב בתוכם קיא או צואה (שהם למעשה מזוהמים),
אכילת תולעים, גם אם אין בהם בעיות כשרות
אכילה בידיים מטונפות,
שתיית שתן ועוד.
דוגמאות לאיסורים > פרטי דינים נוספים

אסור לאדם לאכול כל דבר שמעורר בו גועל, בין אם הדבר מעורר גועל אצל אחרים או לא. דוגמה לכך על בסיס חלק מהפוסקים היא אכילת דג בעודו בחיים או כל סוג מזון שעשוי לעורר תיאבון בתרבות אחת וגועל בתרבות אחרת.
אם מעורבבים תולעים בתוך תבשיל והם אינם ניכרים לעין - אין בכך איסור בל תשקצו.
שתיית שתן אמנם אסורה, אך היא מותרת לצרכים רפואיים, ולכן אין בכך איסור בל תשקצו.
בספר החינוך, כתוב שאין איסור בל תשקצו באכילת תולעים שהתפתחו במים שבתוך כלים, משום שהתורה התירה אותם בפירוש במה שכתבה לאסור רק אכילה של תולעים הגדלים "בימים ובנחלים". לעומת זאת, בספר איסור והיתר הארוך כתוב שאסור למי שהתולעים האלו מעוררות אצלו גועל לאוכלן.
דאורייתא או דרבנן

יש ראשונים שהבינו על פי פשטות דברי התלמוד שזהו איסור דאורייתא. ראשונים אחרים כתבו שזוהי רק גזירה דרבנן, והדרשה שבתלמוד היא אסמכתא בעלמא. הרמב"ם כתב שהאיסור אמנם מדאורייתא, אך אינו נכלל עם שאר האיסורים בתורה שנקבע עליהם עונש מלקות, משום שאינו מתאים לפשט הכתוב.
ראו גם

איסור אכילת תולעים
הערות שוליים

↑  הגהות הרמ"א, יורה דעה, יג, א על בסיס הרב סעדיה גאון שאינו חושש בדגים חיים משום 'אבר מן החי' אך כן חושש משום 'לא תשקצו' (על פי בית יוסף יורה דעה סימן יג).
↑  רמב"ם, משנה תורה, פרק א', הלכה ג': "דגים וחגבים אינן צריכים שחיטה אלא אספתן היא המתרת אותן.. לפיכך אם מתו מאיליהן בתוך המים מותרין, ומותר לאכלן חיים." הרמב"ם טוען כי ניתן לאכול דגים בעודם חיים ונראה כי כך גם דעת השולחן ערוך.
↑  תלמוד בבלי, מסכת שבת, דף צ', ותלמוד בבלי, מסכת מכות, דף ט"ז, עמוד ב'.
↑  הרמב"ם במשנה תורה לרמב"ם, ספר קדושה, הלכות מאכלות אסורות, פרק י"ז, הלכה כ"ט, וכן דעת הסמ"ג לאוין סוף סימן קמח,והחינוך מצווה קסג וכ"כ בשו"ת הרדב"ז חלק ב סימן תשלט.
↑  רבנו פרץ מקורביל, הגהות סמ"ק סימן פ
↑  רבי אברהם אב בית דין, ספר האשכול, סוף הלכות טרפות
↑  פירוש הרדב"ז על הרמב"ם, משנה תורה, מאכלות אסורות, פרק יז, הלכה כט, ובספר המרדכי, מסכת שבת, רמז שפג
↑  ספר החינוך מצווה קסג
↑  איסור והיתר הארוך פרק מא, סעיף ז
↑  כ"כ בכמה אחרונים, הרמב"ם בספר המצוות מצוות לא תעשה קעט, הרבנו יונה שערי תשובה פרק ג סעיף צג, רבי אליעזר ממיץ ספר יראים מצווה קנא, שו"ת הרשב"ש סימן רעד
↑  כן דעת רבי מנחם המאירי, בית הבחירה מכות, טז, ודעת חידושי הריטב"א מכות טז ב, והרשב"ץ בספר זוהר הרקיע לאוין עב, וכ"כ בספר תרומת הדשן תשובה קטז
↑  רמב"ם, ספר המצוות, מצוות לא תעשה, קעט
דג חי המוגש לאכילה – 
 אסור לדעת חלק מהפוסקים משום 'בל תשקצו'
בויגה המנגרובים

| בויגה המנגרובים |
| --- | --- |
 
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: זעמניים
סוג:: בויגה
מין:: בויגה המנגרובים
שם מדעי
 Boiga dendrophila ‏בויה, 1827

בויגה המנגרובים (שם מדעי: Boiga dendrophila) הוא מין של נחש מהסוג בויגה שבמשפחת הזעמניים. הוא מצוי בטבע בדרום-מזרח אסיה.
תיאור

נחש זה גדול יחסית לבני משפחתו ומגיע לאורך של 1.8–2.4 מטרים. צבעו שחור מלמעלה וצהוב מלמטה, עם רצועות צהובות על גבו. הראש רחב עם עיניים בולטות ושחורות, ולסתות צהובות בעלות פסים שחורים לאורכם. הנחש בעל ניבים ארסיים אך הם מצויים בחלק האחורי של הגולגולת הרחבה שלו. ניבים אלה שווים באורכם לשאר השיניים והם מזריקים ארס חלש יחסית והם אינם מסוכנים לאדם.
תפוצת הנחש במדינות דרום-מזרח אסיה: קמבודיה, בורמה, סינגפור, תאילנד, וייטנאם, הפיליפינים, מלזיה ואינדונזיה (באיים: בנקה, בליטונג, בורנאו, ג'אווה, ריאו, סולאווסי וסומטרה). תפוצתו היא בעיקר ביערות גשם ורק לעיתים הוא מצוי בביצות מנגרובים, מהם קיבל את שמו. עם זאת, מסוגל הנחש לשחות ולטפס על עצים היטב.
הנחש פעיל לילה. והוא ניזון בעיקר מלטאות, נחשים אחרים, יונקים קטנים ועופות אותם הוא הורג בארסו, לעיתים נדירות הוא ניזון גם מדו-חיים או מדגים. לעיתים משמש נחש זה כחיית מחמד.
תיאור > תת-מינים

Boiga dendrophila annectens
Boiga dendrophila dendrophila
Boiga dendrophila divergens
Boiga dendrophila gemmicincta
Boiga dendrophila latifasciata
Boiga dendrophila levitoni
Boiga dendrophila melanota
Boiga dendrophila multicincta
Boiga dendrophila occidentalis
בית הקברות מונטיפיורי

| --- | --- |

מבט על אוהל הרבי מליובאוויטש מלמעלה, בבית הקברות מונטיפיורי, מסביב ניצבים מאות קברים
 פרטי בית הקברות
 דת:  יהדות
 תאריך הקמה:  1908 
 מספר קבורים:  150,000 
 montefiorecemetery.org
 קואורדינטות:  40°41′09″N 73°44′33″W﻿ / ﻿40.685833333333°N 73.7425°W﻿ / 40.685833333333; -73.7425
  (למפת ניו יורק מוגדלת) מנהטן הברונקס ברוקלין קווינס סטטן איילנד  ניו ג'רזיבית הקברות מונטיפיורי(למפת ניו יורק רגילה) מנהטן הברונקס ברוקלין קווינס סטטן איילנד  ניו ג'רזיבית הקברות מונטיפיורי
 
בית הקברות על שם משה מונטיפיורי (או "בית הקברות מונטיפיורי הישן" ובקיצור: בית הקברות מונטיפיורי) הוא בית קברות יהודי השוכן בשכונת קמבריה הייטס שבקווינס, ניו יורק.
בית הקברות נוסד בשנת 1908. קבורים בו יהודים בלבד, אך אין הקפדה שיהיו שומרי שבת. בשנת 1928 נקנה שטח נוסף, נפרד מבית הקברות במיקום אחר והוא מכונה "מונטיפיורי החדש".
בבית הקברות ישנן כמה חלקות חב"ד. בחלקה הראשונה שבהם, שנקנתה ב-1942, נמצא האוהל ובו קבריהם של שני אדמו"רי חב"ד האחרונים, רבי יוסף יצחק שניאורסון ורבי מנחם מנדל שניאורסון. לאחר פטירת רבי יוסף יצחק שניאורסון, בשנת 1950, נהג חתנו רבי מנחם מנדל לעלות בקביעות לקבר חמיו. לאחר פטירת רבי מנחם מנדל שניאורסון הוקם בית אוהל חב"ד ליובאוויטש סמוך לבית קברות צמוד לחלקת חב"ד, ורבים הם המבקרים באוהל, בייחוד בערב ראש השנה, י' שבט, וג' תמוז. בנוסף לכך הוקמה ישיבה חב"דית סמוך לאוהל. חסידי חב"ד נוהגים לקיים בתוך בית הקברות גם מניינים בשבתות ובימים טובים.
נקברים מפורסמים

הרבי מחב"ד ליובאוויטש השביעי מנחם מנדל שניאורסון
הרבי מחב"ד ליובאוויטש השישי יוסף יצחק שניאורסון
הרבנית חיה מושקא שניאורסון
שמריהו גוראריה
דייב טאראס (אנ')
בארנט ניומן
אריה לייב שוחט (אנ')
הרברט אדלמן (אנ')
יואל כהן
הערות שוליים

↑  (New Montefiore Cemetery) פריט Q28207012 בוויקינתונים |  אתר האינטרנט הרשמי של בית העלמין מונטיפיורי החדש
| --- | --- |
בקרת זהויות :  ISNI: 0000 0004 0372 5592 
ערך זה הוא קצרמרבנושא יהדות. אתם מוזמנים לתרום לוויקיפדיה ו.
בלאגובשצ'נסק

בלאגובשצ'נסק (ברוסית: Благовещенск; בסינית: 海兰泡, הַאיְלַאנְפַּאוֹ) היא עיר ברוסיה במזרח הרחוק הרוסי. נמצאת על גדתו הצפונית של הנהר אמור בשפך הנהר זיה. העיר משמשת כמרכז מחוז אמור ומהווה למרכז סחר חשוב על גבול רוסיה-סין, גבול העובר על נהר אמור. אוכלוסיית העיר מונה 225,757 תושבים (2021).
העיר נבנתה על פי עיקרון "רבעים רומא". כל הרחובות בו מצטלבים בזוויות ישרות ולרבעים צורה ריבועית או מלבנית.